## Pravilnik o listi odobrenih objekata u poslovanju s nus­proizvodima životinjskog podrijetla koji nisu za prehranu ljudi

### NN 96/2009 (4.8.2009.), Pravilnik o listi odobrenih objekata u poslovanju s nus­proizvodima životinjskog podrijetla koji nisu za prehranu ljudi

96 04.08.2009 Pravilnik o listi odobrenih objekata u poslovanju s nus­proizvodima životinjskog podrijetla koji nisu za prehranu ljudi

MINISTARSTVO POLJOPRIVREDE, RIBARSTVA I RURALNOG RAZVOJA

2392

Na temelju članka 48. stavka 2. Zakona o veterinarstvu (»Narodne novine«, broj 41/07 i 155/08) i članka 56. stavka 2. podstavka 6. Zakona o hrani (»Narodne novine«, broj 46/07 i 155/08), ministar poljoprivrede, ribarstva i ruralnog razvoja donosi

PRAVILNIK

O LISTI ODOBRENIH OBJEKATA U POSLOVANJU S NUSPROIZVODIMA ŽIVOTINJSKOG PODRIJETLA KOJI NISU ZA PREHRANU LJUDI1[[1]](#footnote-29081-1)

Članak 1.

Ovim se Pravilnikom propisuju zahtjevi koji se odnose na listu odobrenih objekata u poslovanju s nusproizvodima životinjskog podrijetla koji nisu za prehranu ljudi (u daljnjem tekstu: odobreni objekti), a u skladu s člankom 26. stavkom 4. Pravilnika o nusproizvodima životinjskog podrijetla koji nisu za prehranu ljudi (»Narodne novine«, broj 87/09)2[[2]](#footnote-29081-2).

Članak 2.

Zahtjevi iz članka 1. ovoga Pravilnika određeni su u Prilogu ovoga Pravilnika koji je tiskan kao dodatak ovoga Pravilnika i njegov je sastavni dio.

Članak 3.

Ovaj Pravilnik stupa na snagu 1. siječnja 2010. godine, osim odredbe Priloga točke 2.1. podtočke (a) ovoga Pravilnika koja stupa na snagu danom pristupanja Republike Hrvatske u članstvo Europske unije.

Klasa: NP 011-02/09-01/174
Urbroj: 525-06-2-0532/09-1
Zagreb, 22. srpnja 2009.

Ministar
Petar Čobanković, v. r.

PRILOG

LISTA ODOBRENIH OBJEKATA

1. PRISTUP LISTI ODOBRENIH OBJEKATA

Nadležno tijelo izrađuje ažuriranu listu odobrenih objekata koju objavljuje na svojim službenim web-stranicama, kojom omogućuje pristup javnosti.

2. FORMAT NACIONALNE WEB-STRANICE

2.1. Glavna/ista (engl. Masterlist)

(a) Nadležno tijelo dostavlja Europskoj komisiji poveznicu s nacionalnom web-adresom na kojoj je objavljena glavna lista odobrenih objekata.

(b) Glavna lista sastoji se od jedne liste i izrađena je na hrvatskom jeziku, a može biti izrađena i na jednom ili više službenih jezika Europske unije.

2.2. Operativna mapa ili shema weba (engl. Operational chart)

(a) Nacionalnu web-adresu iz točke 2.1. podtočke (a) ovoga Priloga izrađuje nadležno tijelo iz članka 2. stavka 1. točke (i) Pravilnika o nusproizvodima životinjskog podrijetla koji nisu za prehranu ljudi3[[3]](#footnote-29081-3).

(b) Glavna lista iz točke 2.1. podtočke (a) ovoga Priloga uključuje poveznice na druge web-stranice iste web-adrese koja sadrži liste odobrenih objekata.

3. IZGLED LISTE I ŠIFRE ZA LISTU ODOBRENIH OBJEKATA

Izgled liste zajedno s odgovarajućim informacijama i šiframa utvrđuju se radi osiguravanja dostupnosti informacija koje se odnose na odobrene objekte i radi bolje preglednosti navedene liste.

4. TEHNIČKE SPECIFIKACIJE

Zadaci i aktivnosti navedeni u točkama 2. i 3. ovoga Priloga izvode se u skladu s tehničkim specifikacijama koje objavljuje Europska komisija.

[[1](#footnote-29081-1-backlink)] Pravilnikom se preuzimaju odredbe Uredbe Komisije (EZ) br. 1192/2006 od 4. kolovoza 2006. kojom se implementira Uredba (EZ) br. 1774/2002 Europskog Parlamenta i Vijeća koja se odnosi na listu odobrenih objekata u državama članicama

[[2](#footnote-29081-2-backlink)] Člankom 26. stavkom 4. Pravilnika o nusproizvodima životinjskog podrijetla koji nisu za prehranu ljudi (»Narodne novine«, broj 87/09) preuzet će se odredbe članka 26. stavka 4. Uredbe (EZ) br. 1774/2002 Europskog parlamenta i Vijeća od 3. listopada 2002. kojom se utvrđuju zdravstvena pravila u svezi nusproizvoda životinjskog podrijetla koji nisu namijenjeni prehrani ljudi

[[3](#footnote-29081-3-backlink)] Člankom 2. stavkom 1. točkom (i) Pravilnika o nusproizvodima životinjskog podrijetla koji nisu za prehranu ljudi (»Narodne novine«, broj 87/09) preuzet će se odredbe članka 2. stavka 1. točke (i) Uredbe (EZ) br. 1774/2002 Europskog parlamenta i Vijeća od 3. listopada 2002. kojom se utvrđuju zdravstvena pravila u svezi nusproizvoda životinjskog podrijetla koji nisu namijenjeni prehrani ljudi

Pravilnik, NN 96/2009-2392